**John James Audubon** (*Jean-Jacques Audubon*) (26. april 1785 i Les Cayes i Saint-Domingue som nå er Haiti, død 27. januar 1851) var en amerikansk ornitolog, naturhistoriker, jeger og maler.

Liv og virke
------------

### Bakgrunn

Audubon ble født i Les Cayes som sønn av en fransk sjøkaptein og plantasjeeier og en kreolsk mor. Han het først **Jean Rabine**, altså med morens etternavn. Moren døde et halvt år etter hans fødsel, og fra august 1788 vokste Jean opp hos sin stemor Anne Moynet i Nantes. I mars 1789 ble han offisielt adoptert og fikk navnet **Jean-Jacques Fougère Audubon**. 

Etter en angivelig opplæring hos maleren Jacques-Louis David, noe som senere er blitt omstridt om virkelig fant sted, dro han i 1803 med et falsk pass som faren hadde fremskaffet til De forente stater.

Fermodentlig ønsket 18-åringen på denne måte unndra seg militærtjeneste i Napoleons hær. Kort etter, eller under, overfarten, ble han syk av gulsott. Han fikk pleie i et hospital drevet av kvekere. Der lærte han seg engelsk, og der traff han Lucy Bakewell, som han senere ble gift med.

### Karriere i Amerika

Etter at han var blitt frisk, ble familiegodset Mill Grove nær Philadelphia det nye bosted for **John James Audubon**, som han hadde amerikanskisert sitt navn til. Der levde jan som jeger, handelsmann og dyrepreparator. 

I 1808 giftet han seg med Lucy Bakewell. På Mill Grove utførte den unge forskeren sannsynligvis den første ringmerking av fugl i Nord-Amerika. Han markerte sangfugler med snorer, og fant således ut at de hvert år vendte tilbake og benyttet samme redested.

Hans forretninger førte ham langs elven Ohio gjennom statene Pennsylvania og Kentucky. I Henderson åpnet han til slutt en kremmerbod. Antagelig var det her at han i 1810 traff Alexander Wilson, som var landet andre store fuglekjenner den gang.

Audubons hustru fødte ham to sønner, Victor Gifford og John Woodhouse, og en datter som imidlertid døde etter kort tid. På fritiden utførte Audubon, likesom han hadde gjort allerede i Frankrike, en rekke tegninger av fugler. Etter en tidlig fase med god fremgang forverret forretningslykken seg; på grun av en bankerott måtte han i 1819 en kort tid i fengsel.

Muligens var det under fengselsoppholdet at han utviklet sin ambisiøse plan om å katalogisere alle Nord-Amerikas fuglearter. Kort etter satte han i gang med det. 

Han gjennomførte omfattende undersøkelser for å dokumentere og katalogisere alle former for fugler i Nord-Amerika og ble kjent for sine detaljerte illustrasjoner som avbildet fuglene i deres naturlig habitat. Hans fremste verk, en bok med fargeplater, *The Birds of America* (London, 1827–1839, i fire bind med 435 fargeplater), er betraktet som en av fineste ornitologiske verker som framstilt. I tillegg identifiserte han rundt 25 nye fuglearter.

I 1826 dro han igjen til Europa, stiftet bekjentskap med datidens fremste naturforskere og begynte utgivelsen av sin fargeplater av amerikanske fugler. I 1829 vendte han tilbake til USA og skrev som tekst til de nevnte tegningene for *American Ornithological Biography* (Philadelphia 1831-39, fem bind). Etter enda et besøk i Europa slo han seg ned på Manhattan ved New York, og begynte på et stort billedverk over Amerikas pattedyr, *The Quadrupeds of America* (Boston 1843-49, tre bind).

Audubons bok *Birds of America* har blitt beskrevet som den dyreste boken i verden. Det finnes bare 119 kjente eksemplarer igjen av boken, hvorav 108 eies av museer og bibliotek. Boken inneholder tusen illustrasjoner til sammen i sann størrelse av nær 500 fugler, og Audubon trengte tolv år på å gjøre den ferdig. Et eksemplar av boken ble i tiden rundt 2000 solgt for 8,8 millioner dollar.

Billedgalleri
-------------

* Hvite jaktfalkerHvite jaktfalker
* Carolina-due (i dag kalt sørgedue)Carolina-due (i dag kalt sørgedue)
* Kongeørn, tidlig studie, 1833–4Kongeørn, tidlig studie, 1833–4
* Nordkrattvaktel (Virginia-åkerhøne, malt 1825, utgitt som plate 76, 1829Nordkrattvaktel (Virginia-åkerhøne, malt 1825, utgitt som plate 76, 1829
* Detalj fra bilde til venstreDetalj fra bilde til venstre

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   RKDartists, «John James Audubon», RKD kunstner-ID 2919[Hentet fra Wikidata]
3. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
4. ↑   Proleksis Encyclopedia, Proleksis enciklopedija ID 9886[Hentet fra Wikidata]
5. 1 2   RKDartists, RKD kunstner-ID 2919[Hentet fra Wikidata]
6. 1 2   americanart.si.edu[Hentet fra Wikidata]
7. ↑   Audubon, John James Laforest, «John James Laforest Audubon»[Hentet fra Wikidata]
8. ↑   Gemeinsame Normdatei, besøkt 31. desember 2014[Hentet fra Wikidata]
9. ↑   Autorités BnF, BNF-ID 170704778[Hentet fra Wikidata]
10. 1 2   Union List of Artist Names, ULAN 500016578, utgitt 8. august 2021, besøkt 13. februar 2023[Hentet fra Wikidata]
11. ↑   www.rse.org.uk[Hentet fra Wikidata]
12. ↑   «World's most expensive book goes up for sale», *BBC* 9. september 2010.

Litteratur
----------

* Arthur, Stanley Clisby (1937): *Audubon; An Intimate Life of the American Woodsman*. New Orleans: Harmanson. OCLC 1162643 (utdrag online)
* Burroughs, J. (1902): *John James Audubon*. Boston: Small, Maynard & company. OCLC 648935
* Ford, Alice (1969): *Audubon By Himself*. Garden City NY: The Natural History Press
* Fulton, Maurice G. (1917): *Southern Life in Southern Literature; selections of representative prose and poetry*. Boston, New York [etc.]: Ginn and Co. OCLC 1496258 (utdrag online)

Eksterne lenker
---------------

* (en) John James Audubon – kategori av bilder, video eller lyd på Commons Rediger på Wikidata

* (en) John James Audubon – galleri av bilder, video eller lyd på Commons Rediger på Wikidata
* John James Audubon hos American Art Gallery]
* Audubon's *Birds of America* hos Universitetet i Pittsburgh, en komplett samling digitaliserte høyoppløselige bilder av 435 doble elefantfolioer foruten også hans *Ornithological Biography*
* The John James Audubon Collection, Houghton Library, Harvard University
* «Audubon biography», *National Audubon Society*

Portal: Kunst

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Gazetteer for Scotland **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** Botanist **·** BNE **·** MusicBrainz
 |